2022 ಚೆನ್ನೈ ಸೂಪರ್ ಕಿಂಗ್ಸ್‌ ಸತತ 4 ಸೋಲಿಗೆ ಫ್ರಾಂಚೈಸಿಯೇ ಕಾರಣ..! * ಚೆನ್ನೈ ಸೂಪರ್ ಕಿಂಗ್ಸ್‌ ಎದುರಿಸುತ್ತಿದೆ ಸಾಲು ಸಾಲು ವೈಫಲ್ಯ * ಐಪಿಎಲ್ ಟೂರ್ನಿಯಲ್ಲಿ ಸತತ 4 ಸೋಲು ಕಂಡ ಸಿಎಸ್‌ಕೆ * ಜಡೇಜಾ ದೂರವುದನ್ನು ಬಿಟ್ಟು ಸಿಎಸ್‌ಕೆ ಫ್ರಾಂಚೈಸಿ ದೂರುವುದೇ ಒಳಿತು ಬೆಂಗಳೂರು(ಏ.11): ಚೆನ್ನೈ ಸೂಪರ್ ಕಿಂಗ್ಸ್ ( ). 4 ಬಾರಿ ಐಪಿಎಲ್ ಚಾಂಪಿಯನ್. ಎರಡು ಸಲ ಚಾಂಪಿಯನ್ಸ್ ಲೀಗ್ ವಿನ್ನರ್. ಐಪಿಎಲ್​ನಲ್ಲಿ ( 2022) ಆಡಿರೋ 12 ಸೀಸನ್​ನಲ್ಲಿ 11 ಸಲ ನಾಕೌಟ್ ಹಂತಕ್ಕೇರಿದ ತಂಡ. ಐಪಿಎಲ್​​ನಲ್ಲಿ ಈ ಸಾಧನೆ ಮಾಡಿ ಏಕೈಕ ತಂಡ. ಮುಂಬೈ ಇಂಡಿಯನ್ಸ್ ( ) ಬಿಟ್ಟರೆ ಐಪಿಎಲ್​​​ನಲ್ಲಿ ಮೋಸ್ಟ್ ಸಕ್ಸಸ್ ಫುಲ್ ಟೀಮ್. ಫ್ಯಾನ್ ಫಾಲೋವರ್ಸ್​​ನಲ್ಲೂ ಅಷ್ಟೇ. ಇಷ್ಟೆಲ್ಲಾ ಟ್ರ್ಯಾಕ್ ರೆಕಾರ್ಡ್​ ಹೊಂದಿರೋ ಚೆನ್ನೈ ಸೂಪರ್ ಕಿಂಗ್ಸ್‌, ಈ ಸಲ ಯಾಕೋ ಮಕಾಡೆ ಮಲಗಿದೆ. ಸತತ ನಾಲ್ಕು ಪಂದ್ಯ ಸೋತು ಸುಣ್ಣವಾಗಿದೆ. ಕ್ಯಾಪ್ಟನ್ಸಿ ಬದಲಿಸಿದ್ದೇ ಸೋಲಿಗೆ ಕಾರಣವಲ್ವಾ..?: ಎಂ ಎಸ್ ಧೋನಿ ( ) 12 ವರ್ಷಗಳ ಕಾಲ ತಂಡವನ್ನ ಯಶಸ್ವಿಯಾಗಿ ಮುನ್ನಡೆಸಿದ್ದರು. ಆ 12 ವರ್ಷದಲ್ಲಿ ಒಂದು ವರ್ಷ ಬಿಟ್ರೆ ಉಳಿದ 11 ವರ್ಷವೂ ಚೆನ್ನೈ ತಂಡವನ್ನ ನಾಕೌಟ್ ಹಂತಕ್ಕೇರಿದ್ದ ಮಹಿ, 4 ಸಲ ಚಾಂಪಿಯನ್ ಮಾಡಿದ್ದರು. ಆದರೆ ಈ ಸಲ ನಾಯಕತ್ವ ತ್ಯಜಿಸಿದ್ದರಿಂದ ರವೀಂದ್ರ ಜಡೇಜಾಗೆ ( ) ಕ್ಯಾಪ್ಟನ್ಸಿ ನೀಡಲಾಗಿದೆ. ಜಡ್ಡು ಅನಾನುಭವಿ. ಹಾಗಾಗಿನೇ ಸಿಎಸ್​ಕೆ ಸತತ 4 ಪಂದ್ಯ ಸೋತಿದೆ ಅನ್ನೋರು ಇದ್ದಾರೆ. ಆದ್ರೆ ಚೆನ್ನೈ ಸೋಲಿಗೆ ಜಡೇಜಾ ಕಾರಣಲ್ಲ, ಬದಲಿಗೆ ಫ್ರಾಂಚೈಸಿಗಳೇ ನೇರ ಹೊಣೆ. ಆ ತ್ರಿಮೂರ್ತಿಗಳನ್ನ ಬಿಡ್​ನಲ್ಲಿ ಸಿಎಸ್​ಕೆ ಖರೀದಿಸಿದ್ದೇಕೆ..?: ಯೆಸ್, ಮೈದಾನದಲ್ಲಿ ಸಿಎಸ್​ಕೆ ಸೋತಿಲ್ಲ. ಅದಕ್ಕೂ ಮುನ್ನ ಪ್ಲೇಯರ್ಸ್ ಬಿಡ್​ನಲ್ಲೇ ಸಿಎಸ್​ಕೆ ಸೋತು ಹೋಗಿತ್ತು. ಎಂಎಸ್ ಧೋನಿ ಸಕ್ಸಸ್ ಫುಲ್ ಪ್ಲೇಯರ್ ಕಮ್ ಕ್ಯಾಪ್ಟನ್. 4 ಐಪಿಎಲ್ ಟ್ರೋಫಿ ಗೆಲ್ಲಿಸಿಕೊಟ್ಟಿದ್ದಾರೆ. ಫಿಟ್ ಅಂಡ್ ಫೈನ್. ಹಾಗಾಗಿ ಅವರಿಗೆ 40 ವರ್ಷವಾದ್ರೂ ರಿಟೈನ್‌​ ಮಾಡಿಕೊಂಡಿದ್ದು ತಪ್ಪಲ್ಲ. ಆದರೆ ಬಿಡ್​ನಲ್ಲಿ ಕೋಟಿ ಕೋಟಿ ಕೊಟ್ಟು ಇಂಟರ್​ನ್ಯಾಷನಲ್ ಕ್ರಿಕೆಟ್​ನಿಂದ ರಿಟೈರ್ಡ್​ ಆಗಿರೋ ಆಟಗಾರರನ್ನ ಖರೀದಿಸಿದ್ದು ತಪ್ಪು. ಅವರು ಡೊಮೆಸ್ಟಿಕ್ ಕ್ರಿಕೆಟ್ ಅನ್ನೂ ಸರಿಯಾಗಿ ಆಡ್ತಿಲ್ಲ. 2022: ಕೆಕೆಆರ್ ಎದುರಿನ ಪಂದ್ಯಕ್ಕೆ ಏನ್ರಿಚ್ ನೋಕಿಯ ಏಕೆ ಕಣಕ್ಕಿಳಿಯಲಿಲ್ಲ..? ಅಂಬಟಿ ರಾಯುಡುಗೆ 6.75 ಕೋಟಿ, ರಾಬಿನ್ ಉತ್ತಪ್ಪಗೆ 2.00 ಕೋಟಿ ಮತ್ತು ಡ್ವೇನ್ ಬ್ರಾವೋ 4.40 ಕೋಟಿ ಕೊಟ್ಟು ಖರೀದಿಸ್ತು. 38 ವರ್ಷದ ಬ್ರಾವೋ ಫ್ರಾಂಚೈಸಿ ಲೀಗ್​ಗಳನ್ನ ಆಡುತ್ತಿದ್ದರೆ, 36 ವರ್ಷದ ಉತ್ತಪ್ಪ-ರಾಯುಡು ಡೊಮೆಸ್ಟಿಕ್​​ನಲ್ಲಿ ಬರೀ ಟಿ20 ಪಂದ್ಯಗಳನ್ನ ಮಾತ್ರ ಆಡ್ತಿದ್ದಾರೆ. ಧೋನಿ ಐಪಿಎಲ್​ಗೆ ಸೀಮಿತವಾಗಿದ್ದಾರೆ. ಹೀಗೆ 35 ಪ್ಲಸ್ ವಯಸ್ಸಿನ ನಾಲ್ವರು ಆಟಗಾರರನ್ನ ಪ್ಲೇಯಿಂಗ್-11ನಲ್ಲಿ ಹಾಕಿಕೊಂಡರೆ ಪಂದ್ಯ ಗೆಲ್ಲೋದಾದ್ರೂ ಹೇಗೆ ಹೇಳಿ. ಕಳೆದ ವರ್ಷ ಇದೇ ಟೀಂ​ ಇಟ್ಟುಕೊಂಡು ಚಾಂಪಿಯನ್ ಆಗಿರಲಿಲ್ವಾ ಅಂತ ನೀವು ಕೇಳಬಹುದು. ಆದರೆ ಕಳೆದ ವರ್ಷಕ್ಕೂ ಈ ವರ್ಷಕ್ಕೂ ಒಂದು ವರ್ಷದ ವ್ಯತ್ಯಾಸವಿದೆ. ಆಟಗಾರರ ಫಿಟ್ನೆಸ್​-ಫಾರ್ಮ್​ ಎಲ್ಲವನ್ನೂ ಗಮನಿಸಬೇಕು. ಜೊತೆಗೆ ಈ ವರ್ಷ ಬಿಸಿಲು ಹೆಚ್ಚಿದೆ. ಆ ಬಿಸಿಲಿನಲ್ಲಿ ಈ ಸೀನಿಯರ್ಸ್ ಪ್ಲೇಯರ್​ಗಳಿಂದ ಹೆಚ್ಚಿನದೇನನ್ನೂ ನಿರೀಕ್ಷಿಸಲಾಗಲ್ಲ. ಈ ನಾಲ್ವರೇ ಸೋಲಿಗೆ ಕಾರಣರಾಗುತ್ತಿದ್ದಾರೆ. ಫ್ರಾಂಚೈಸಿಗಳನ್ನ ದೂ ಷಿಸೋದು ಬಿಟ್ಟು, ಜಡ್ಡು ಕ್ಯಾಪ್ಟನ್ಸಿಯನ್ನ ಬೈಯ್ದರೆ ಏನು ಪ್ರಯೋಜನ ಅಲ್ವಾ..?